Dartmoor
Store norske leksikon,Geografi,Verdens geografi,Europa,Storbritannia og Nord-Irlands geografi
Dartmoor er et villmarksområde og granitthøyland i Storbritannia, England, i grevskapet Devon. I 1951 ble Dartmoor og tilgrensende skogområder, i alt 945 kvadratkilometer, gjort til nasjonalpark.
Dartmoor var tidligere dekket av eikeskog, men i dag finnes myrlandskap og heier og enkelte skogholt. De høyeste toppene er High Wilhays og Yes Tor, henholdsvis 621 og 618 meter høye.Det brytes granitt og tas ut leire til porselensindustrien.I Dartmoor er det gjort en rekke forhistoriske funn, blant annet tallrike bautasteiner, steinsirkler, graver og varder.I Princetown lå Dartmoor fengsel, som ble bygd i 1806 for franske krigsfanger og var straffanstalt 1850–1914, senere forbedringsanstalt og er i dag et fengsel der hovedsakelig hvitsnippforbrytere soner straff.Dartmoors myrlandskap var miljøet rundt handlingen i Sir Arthur Conan Doyles fortelling om Sherlock Holmes og hunden fra Baskerville. Les mer i Store norske leksikon Englands historie Eksterne lenker Dartmoor National Park